Er ancian Priam siguec eth prumèr que damb es sòns pròpris uelhs lo vedec vier pera planhèra, tan reludent coma un astre qu’ena tardor se distinguís pes sòns viui arrais entre moltes esteles pendent era net escura e recep eth nòm de gosset d’Orion, eth quau, en èster plan ludent, constituís un senhau funèst, donques que se hè a vier massa calor entàs praubi mortaus; dera madeisha manèra ludie eth bronze sus eth pièch der eròi, mentre corrie.